

Latvijas Republika

**TALSU NOVADA PAŠVALDĪBAS DOME**

Nodokļu maksātāja reģistrācijas Nr. 90009113532

Kareivju iela 7, Talsi, Talsu nov., LV-3201, tālr. 63232110, e-pasts pasts@talsi.lv

Talsos

APSTIPRINĀTS

ar Talsu novada domes

25.09.2025. lēmumu Nr.71 (protokols Nr.7, 9.punkts)

**TALSU NOVADA MUZEJA**

**NOLIKUMS**

*Izdots saskaņā ar Latvijas Republikas*

*Valsts pārvaldes iekārtas likuma 28. pantu*

*un Muzeja likuma 8. panta otro daļu*

1. **Vispārīgie jautājumi**
   1. Talsu novada muzejs (turpmāk tekstā – Muzejs) ir Talsu novada pašvaldības (turpmāk – Pašvaldība) iestāde. Institucionālo pakļautību pār Muzeju īsteno Pašvaldības izpilddirektors.
   2. Muzeja misija ir veidot saikni starp pagātni un tagadni, pētot, glabājot un izceļot Ziemeļkurzemes kultūras, mākslas un dabas mantojumu.
2. **Muzeja funkcijas, uzdevumi un tiesības**
   1. Muzeja pamatfunkcija ir īstenot valsts kultūrpolitikas virzienus muzeja un kultūras mantojuma saglabāšanas nozarē saskaņā ar spēkā esošām kultūrpolitikas pamatnostādnēm, realizēt Muzeju likumā, Ministru kabineta 2006. gada 21. novembra noteikumos Nr. 956 “Noteikumi par Nacionālo muzeju krājumu” un citos valsts normatīvos aktos noteiktos muzeju darbības mērķus, uzdevumus un funkcijas.
   2. Muzejam ir šādas funkcijas:
      1. komplektēt Muzeja krājumu atbilstoši Krājuma darba politikas nostādnēm;
      2. nodrošināt Muzeja krājuma – Nacionālā muzeju krājuma daļas – atbilstošu aprūpi, saglabāšanu, restaurēšanu, uzskaiti un pārvaldību;
      3. veikt Muzeja krājuma un ar to saistītās informācijas zinātnisko pētniecību;
      4. nodrošināt Muzeja krājuma un ar to saistītās informācijas pieejamību sabiedrībai;
      5. veikt izglītojošo darbu un nodrošināt izglītošanās iespējas atbilstoši Muzeja komunikācijas politikas nostādnēm;
      6. uzturēt un attīstīt Muzeja darbībai nepieciešamo infrastruktūru, lai muzeja krājumu izvietotu tam paredzētajās vēsturiskajās un pielāgotās ēkās;
      7. veicināt kultūrvēsturiskā mantojuma saglabāšanu, tā popularizēšanu un pieejamību sabiedrībai.
   3. Muzeja pamatuzdevumi un kompetences:
      1. Muzeja krājuma komplektēšana, dokumentēšana, saglabāšana un pieejamības nodrošinājums;
      2. Muzejakrājuma un ar to saistītās informācijas izpēte;
      3. sabiedrības izglītošana un iesaiste, izmantojot ekspozīcijas, izstādes un izglītojošas programmas;
      4. pētniecības darba rezultātu publicēšana, katalogu, grāmatu, bukletu un citu informatīvo un reklāmas izdevumu izdošana;
      5. Latvijas un starptautisku konferenču un semināru organizēšana;
      6. Muzeja uzturēšana un sadarbības veicināšana ar vietējām kopienām, institūcijām;
      7. papildus ārējā finansējuma piesaiste iespēju un kapacitātes robežās ekspozīciju, izstāžu un izglītojošo programmu attīstībai;
      8. informatīvas datubāzes par Muzeja krājumu Nacionālā muzeju krājuma kopkatalogam veidošana;
      9. projektu izstrādāšana un īstenošana saskaņā ar Muzeja darbības mērķi;
      10. starptautisku projektu organizēšana un dalība to īstenošanā;
      11. Muzeja pasākumu publicitātes nodrošināšana;
      12. sabiedrības pieprasījuma pētīšana un Muzeja sniegto pakalpojumu kvalitātes novērtējuma analīze atbilstoši kompetencei;
      13. ikgadēja Muzeja aktivitāšu plāna veidošana, finansējuma un citu resursu plānošana un kontrole Muzeja darbības nodrošināšanai;
      14. unikālā Ziemeļkurzemes reģiona krājuma materiālu popularizēšana, vākšana u.c. darbības, kas veicamas reģionālā statusa kontekstā;
      15. savstarpēji vienojoties, metodiskās palīdzības sniegšana Ziemeļkurzemes reģiona pašvaldību muzejiem;
      16. metodiskās un praktiskās palīdzības sniegšana Talsu novada novadpētniecības kultūrvietām, saskaņā ar apstiprināto darbības plānu.
   4. Muzejam ir visas Muzeja likuma 10. panta pirmajā daļā noteiktās tiesības, kā arī tiesības:
      1. pašvaldības nolikumā noteiktajā kārtībā sagatavot lēmumprojektus un izstrādāt instrukcijas, ieteikumus un citus rekomendējošus dokumentus Muzeja kompetencē esošajos jautājumos iesniegšanai Talsu novada domes pastāvīgajās komitejās, komisijās un Talsu novada domes sēdēs;
      2. pieprasīt un saņemt darbam nepieciešamo informāciju, dokumentus no Pašvaldības iestādēm, struktūrvienībām, kapitālsabiedrībām, kā arī citu valsts un pašvaldību institūcijām, juridiskām un fiziskām personām;
      3. uzturēt Muzeja infrastruktūru, nodrošināt un attīstīt Muzeja darbību;
      4. slēgt nomas līgumus par Muzeja valdījumā nodoto mantu;
      5. saņemt ziedojumus un dāvinājumus Muzeja pamatfunkciju veikšanai;
      6. darboties Latvijas Muzeju biedrībā;
      7. citas Muzeja darbību regulējošas normatīvos aktos paredzētās tiesības.
3. **Muzeja pārvalde**
   1. Muzeja darbu vada Muzeja direktors. Muzeja direktoru ieceļ amatā Talsu novada dome atklāta konkursa kārtībā. Muzeja direktoru atbrīvo no amata Talsu novada dome.
   2. Muzejā darbojas zinātniskā padome un krājuma komisija. Komisiju sastāvus un to nolikumus apstiprina Muzeja direktors.
4. **Muzeja darbības tiesiskuma nodrošināšana un pārskatu sniegšana**
   1. Muzeja darbības tiesiskumu nodrošina direktors.
   2. Muzeja direktora izdotos administratīvos aktus un faktisko rīcību var apstrīdēt Pašvaldības izpilddirektoram, kura izdotos lēmumus var pārsūdzēt tiesā.
   3. Muzejs sagatavo un normatīvajos aktos noteiktajā kārtībā sniedz pārskatus par muzeja funkciju pildīšanu un finanšu līdzekļu izlietošanu, kā arī reizi gadā pārskatu par muzeja funkciju izpildi sniedz elektroniskajā datubāzē “Latvijas kultūras datu portāls” (tīmekļvietnē www.kulturasdati.lv).
   4. Muzejs pēc Talsu novada domes pieprasījuma sniedz informāciju par tā darbību un finanšu līdzekļu izlietojumu.
5. **Noslēguma jautājumi**
   1. Atzīt par spēku zaudējušu 2015. gada 15. oktobra nolikumu “Talsu novada muzeja nolikums”.

Domes priekšsēdētājs A. Bērziņš